**Florida** (ispancha talaffuzi:[*floˈɾiða*]) – Urugvay davlatining departamentlaridan biri. Departamentning poytaxti Florida shahri hisoblanadi. Boʻlinma mamlakat markazidan biroz janubda joylashgan boʻlib, shimolda Durazno departamenti, sharqda Treinta y Tres va Lavallexa departamentlari, janubda Canelones departamenti va gʻarbda Flores hamda San José departamentlari bilan oʻzaro chegaralarga ega.

Tarixi
------

Tarixiy Estancia, Florida departamentining janubi.
Florida departamenti 1856-yil 10-iyulda San Jose departamentidan ajralib chiqqan.
1760-yilda hozirgi departament hududida birinchi aholi punkti Fortin del Pintado qal’asi yaratildi. 1809-yilda esa „Villa de San Fernando de la Florida" shahri tashkil etildi. Urugvay mustaqilligi voqealari paytida bu shaharchada vaqtinchalik hukumat tuzildi va 1825-yil 25-avgustga kelib Florida Kongresi departament toʻgrisidagi yangi uchta asosiy qonunni eʼlon qildi.

Geografiyasi
------------

Departamentning shimoldagi Durazno departamenti bilan chegarasining asosiy qismi Yí daryosi orqali oʻtadi. Daryoning Arroyo del Peskado, Arroyo Molles del Peskado, Arroyo Illeskas, Arroyo sousi, Arroyo Mansavillagra, Arroyo Timote, Arroyo Molles del Timote, Arroyo de Kastro, Arroyo Sarandi va Arroyo sousi de Villaneu kabi koʻplab irmoqlari mamlakatning shimoliy qismini suv bilan taʼminlab turadi.

Aholisi
-------

Florida departmenti xaritasi
2011-yilda boʻlib oʻtgan aholini roʻyxatga olish ma'lumotlarida Florida departamentida 67,048 (32,953 erkak va 34,095 ayol) nafar aholi va 29,437 ta xonadon borligi qayd etilgan. Florida departamentida 9,101 nafar qishloq aholisi mavjud.

2010-yildagi statistikada qayd etilgan Florida departamentining demografik koʻrsatkichlari:

* Aholi oʻsish sur’ati: 0.431%
* Tugʻilish darajasi: 13.92 tugʻilish/1000 kishi
* Oʻlim darajasi: 9.56 oʻlim/1000 kishi
* Oʻrtacha yoshi: 33.5 (32.4 erkaklar, 34.6 ayollar)
* Tugʻilganda kutilayotgan umr koʻrish:
	+ Umumiy aholi uchun: 77.43 yosh
	+ Erkaklar uchun: 74.28 yosh
	+ Ayollar uchun: 80.91 yosh
* Bir xonadonning oʻrtacha daromadi: oyiga 21,978 peso
* Aholi jon boshiga shahar daromadi: oyiga 9,039 peso

| Asosiy shahar va qishloqlar | Boshqa shahar va qishloqlar |
| --- | --- |
| 2011-yilgi maʼlumotlarga asoslangan. |
| 

| Shahar / Qishloq | Aholi soni |
| --- | --- |
| Florida | 33,639 |
| Sarandí Grande | 6,130 |
| Casupá | 2,402 |
| Fray Marcos | 2,398 |
| Veinticinco de Mayo | 1,852 |
| Veinticinco de Agosto | 1,849 |
| Alejandro Gallinal | 1,357 |
| Cardal | 1,202 |
| Nico Pérez | 1,030 |

 | 

| Shahar / Qishloq | Aholi soni |
| --- | --- |
| Capilla del Sauce | 835 |
| Mendoza Chico | 810 |
| La Cruz | 747 |
| Mendoza | 730 |
| Chamizo | 540 |
| Cerro Chato | 409 |
| Independencia | 396 |

 |

Manbalar
--------

1. ↑  „Censos 2011 Florida (needs flash plugin)".  INE (2012). 7-sentyabr 2012-yilda asl nusxadan arxivlandi. Qaraldi: 31-avgust 2012-yil.
2. ↑  „Uruguay en cifras" (es) (PDF).  INE (2011). 13-noyabr 2012-yilda asl nusxadan arxivlandi. Qaraldi: 25-oktyabr 2012-yil.
3. ↑  „Censos 2011 Cuadros Florida".  INE (2012). 10-oktyabr 2012-yilda asl nusxadan arxivlandi. Qaraldi: 25-avgust 2012-yil.

Havolalar
---------

* photo impressions of Florida Department
* INE map of Florida Department
* Nuestra Terra, Colección Los Departamentos, Vol.6 „Florida"